**Obec Sebedražie**

hlavná kontrolórka obce

**Správa o výsledkoch kontrol**

V súlade s §18f, odsek (1) písmeno d) zákona č. 369/1990 Zb. o obecnom zriadení predkladám obecnému zastupiteľstvu správu o  činnosti a výsledkoch kontrol, ktoré boli vykonané v roku 2021. Kontrolná činnosť a kontroly boli vykonané na základe schváleného plánu kontrolnej činnosti hlavného kontrolóra obce na I. polrok 2021 a II. polrok 2021

**Inventúra pokladne.**

Inventúru pokladne vykonala 27.05.2021 hlavná kontrolórka za prítomnosti zodpovednej pracovníčky. Inventarizáciou bolo zistené, že výška peňažných prostriedkov v pokladnici obce súhlasí s ich účtovným stavom v pokladničnej knihe. O vykonanej inventúre je vypracovaný podrobný zápis podpísaný hlavnou kontrolórkou i zodpovednou pracovníčkou.

**Kontrola pokladničných dokladov vyhotovených v mesiaci máj 2021.**

Ku kontrole boli predložené príjmové a výdavkové pokladničné doklady vyhotovené v mesiaci máj 2021.

Kontrola bola zameraná na náležitosti predložených dokladov hlavne na administratívnu a finančnú kontrolu pokladničných operácií.

Pri kontrole náhodným výberom pokladničných operácií za sledované obdobie neboli zistené nedostatky. Všetky pokladničné obraty príjmov a výdavkov obce sú chronologicky vedené v pokladničnej knihe, sú riadne zdokumentované a sú k nim priložené súvisiace doklady obsahujúce potrebné náležitosti.

**Kontrola stavu záväzkov a pohľadávok k 31.3.2021**

V súlade s §17 ods. 14 , zákona č. 583/2004 Z. z. o rozpočtových pravidlách územnej samosprávy v znení neskorších predpisov som skontrolovala stav záväzkov obce k 31.03.2021. Stav záväzkov vykázaných vo finančných výkazoch a skontrolovaných s výpismi a stavom v účtovníctve bol nasledovný:

**Dlhodobé záväzky** **1 285 565,68 €**

**Úvery a pôžičky 31 915,00 €**

**Krátkodobé záväzky 177 663,85 €**

Pre sledovanie dlhovej zaťaženosti obce sú dôležité dlhodobé záväzky a úvery a pôžičky, ktoré obec prijala na krytie svojich aktivít a investícií. Z tohto pohľadu je hospodárenie obce zdravé a obec sa zbytočne nezaťažuje záväzkami. Úvery zo Štátneho fondu rozvoja bývania na výstavbu nájomných bytových domov spláca z nájomného od nájomníkov.

**Celková suma dlhu k 31.3.2021** 1 281 957,59 €

z toho

úver zo štátneho rozpočtu 31 915,00 €

zostatok úveru ŠFRB 1 250 042,59 €

Dlhové zaťaženie bez úveru ŠFRB podľa § 17 ods.8 zákona č.583/2004 Z.z. ***31 915,00 €***

60 % bežných príjmov predchádzajúceho rozpočtového roka predstavuje sumu **703 193,02 €**

50 % bežných príjmov predchádzajúceho rozpočtového roka predstavuje sumu ***585 994,18 €***

25 % bežných príjmov predchádzajúceho rozpočtového roky znížených

o prostriedky poskytnuté v príslušnom rozpočtovom roku obci alebo vyššiemu

územnému celku z rozpočtu iného subjektu verejnej správy, prostriedky poskytnuté

z Európskej únie a iné prostriedky zo zahraničia alebo prostriedky získané na základe

osobitného predpisu.17a) ***231 913,40 €***

**Ročné splátky úverov vrátane úrokov predstavujú** **sumu**  **88 378,35 €**

Celková suma dlhu **neprekročí 50 % bežných príjmov** predchádzajúceho rozpočtového roka

Ročné splátky **neprekračujú 25 % bežných príjmov** predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.17a)

**Kontrola výberu správnych poplatkov v roku 2020**

Kontrola bola zameraná na výber , výšku výberu a spôsobu úhrady správnych poplatkov

Vyberanie a výšku správnych poplatkov upravuje zákon č. 145/1995 Z. z. o správnych poplatkoch v znení neskorších predpisov.

Predmetom poplatkov sú úkony a konania správnych orgánov, ktoré sú uvedené v sadzobníku správnych poplatkov . Ten tvorí prílohu tohto zákona a stanovuje sadzby správnych poplatkov a v niektorých prípadoch tiež oslobodenie od týchto správnych poplatkov.

Za výšku a vybratie správnych poplatkov v podmienkach obce sú zodpovedné poverené zamestnankyne.

Správne poplatky v hotovosti sú vyberané vo výške, ktorú určuje sadzobník správnych poplatkov, platcovi je vystavený príjmový pokladničný doklad, príjem je zaevidovaného v pokladničnej knihe a v prípadoch osvedčenia podpisov a listín aj v osvedčovacích knihách.

Obec v súlade so zákonom č. 145/1995 Z. z. o správnych poplatkoch a zákonom č. 401/1998 Z. z. o poplatkoch za znečisťovanie ovzdušia v znení neskorších predpisov vyberá správne poplatky :

poplatok za overenie listiny

poplatok za osvedčenie podpisu

poplatok za rybársky lístok

poplatok za výrub drevín

poplatok za malý zdroj znečistenia ovzdušia

poplatky súvisiace so stavebným konaním

Celkovo obec v roku 2020 vybrala 3 167,70 €.

Poplatky boli vyberané v súlade so zákonom, v sume podľa prílohy zákona č. 145/1995 Z.z. . o správnych poplatkoch.

Pokladničné doklady spĺňali všetky podmienky zákona o účtovníctve a zákona č. 357/2015 Z.z. o finančnej kontrole a audite.

**Kontrola dodržiavania zákona o majetku obcí – prevody majetku obce v roku 2020.**

Zákon NR SR č. 138/1991 Zb. o majetku obcí (ďalej len „zákon“) ustanovuje, ktoré vecí z majetku SR prechádzajú do vlastníctva obcí a upravuje majetkové postavenie

a hospodárenie obcí s ich majetkom.

Previesť svoj majetok môžu obce len v súlade s ustanoveniami uvedenými v § 9a zákona.

Kontrola bola zameraná na postup obce pri prevodoch pozemkov v roku 2020.

Kontrolné zistenia pri plnenie povinností obce v rokoch 2020 vyplývajúce so zákona:

obec má VZN 3/2020 Zásady hospodárenia s majetkom obce Sebedražie prijaté v zmysle § 9 ods. 1 zákona, účinné od 01.07.2020, ktoré upravujú a bližšie vymedzujú </span> použitie majetku obce, práva a povinnosti organizácií, ktoré obec založila alebo zriadila, pri správe majetku obce, podmienky odňatia majetku organizáciám, ktoré obec založila alebo zriadila, postup prenechávania majetku do užívania, nakladanie s majetkom obce, správu pohľadávok obce, nakladanie s cennými papiermi, úkony podliehajúce schváleniu orgánmi obce, vedenie účtovníctva, rozpočet obce, ochrana majetku obce dodržiavaný je § 7 ods. 2 písm. d) zákona – viesť majetok obce v účtovníctve obce a vykonáva jeho inventarizáciu, obec v súlade s § 7a ods. 1 a 4 zákona zachováva účelové určenie majetku, ktorý nadobudla od Slovenskej republiky na výchovno-vzdelávací proces v oblasti vzdelávania a výchovy a na takýto majetok nie je zriadené záložné právo.

**Prevody majetku obce**:

V roku 2020 boli schválené 2 prevody nehnuteľností vo vlastníctve obce

Jozef Krausko, Magdaléna Krausková, § 9a ods. 8 písm. e), p. č. 377/2, 71 m2

Karton.sk s.r.o. § 9a ods. 8 písm. e), p. č. 375/2 – 68 m2,

Všetky právne úkony spojené s prevodmi majetku obce majú písomnú formu tak, ako to ukladá § 6 ods. 6 zákona, dodržaný bol § 9 ods. 2 zákona - spôsob prevodu, zámery a prevody majetku obce schválilo obecné zastupiteľstvo, v priebehu roka 2020 obec neporušila § 9a ods. 6 a 9 zákona - nepreviedla a ani dlhodobo neprenajala priamym predajom majetok obce fyzickej osobe, ktorá je v obci starostom, poslancom OcZ, zamestnancom obce, hlavným kontrolórom obce alebo ich blízkou osobou.

**Prenájmy majetku obce:**

|  |  |  |  |
| --- | --- | --- | --- |
| **nájomca** | **druh nehnuteľnosti** | **nájom** | **zverejnená zmluva** |
| Oršulová | pozemok | 265,00 € / rok | 31.08.2018 |
| Poľovné združenie | pozemok | 53,30 € / rok | nezverejnená |
| O2 Telekom, a.s. | pozemok | 2 000 € / rok | 09.08.2018 |
| Polnovtáčnik, a.s. | pozemok | 9,57 € / rok | 03.05.2019 |
| Agroprofit s.r.o. | pozemok | 40,88 € / rok | 03.05.2019 |
| Krausko, Krausková | pozemok | 12,00 € / rok | 07.02.2020 |
| Slovenská pošta, š.p. | priestory OcÚ | 478,00 € / rok | nezverejnená |
| Kozmetika Kotríková | priestory OcÚ | 693,50 € / rok | nezverejnená |
| Urbárnici Sebedražie | priestory OcÚ | 161,32 € / rok | nezverejnená |
| Súkromná ZUŠ | priestory ZŠ | 1,00 €/ rok | 14.11.2019 |

Nájmy obecného majetku boli prerokované a schválené obecným zastupiteľstvom.

Nájomné zmluvy sú zverejnené na stránke obecného úradu.

Staršie zmluvy nie sú zverejnené a preto odporúčam, aby sa aktualizovali a aktuálne zverejnili na stránke .

**Kontrola uznesení, prijatých v roku 2021**

OZ na svojich zasadnutiach 18.3., 8.4., 10.6., 28.6., 9.9., 27.9., 4.11., 9.12. 2021 prijalo spolu 107 uznesení, z ktorých nebolo ani jedno s termínom na splnenie.

Priebežne na každom zasadnutí OZ starostka oboznamuje s plnením uznesení prijatých na predchádzajúcom zasadnutí OZ . Priebežne sú plnené.

V Sebedraží dňa 27.01.2022

Spracovala: Ing. Kamila Topoľská

HK obce Sebedražie